**Óravázlat**

***Időpont***: 2015.október 28

***Helyszín*** : Bihardiószegi 1-es számú Általános Iskola

***Tanítónő:*** Varga Irén

***Osztály***: lI. B

***Tantárgy:*** Személyiségfejlesztés

***Téma:*** Somfai Anna: Jogar, Szitakötő 31. száma

***Az óra célja***: a vers olvasása során ismerkedjenek meg az alapvető emberi jogokkal, fogalmazzák meg saját szavaikkal ezeket a jogokat, valamint magyarázzák meg, mit jelképezhetnek a kiválasztott szavak.

***Műveletesített feladatok***: -a tanulók:

- hallgassák meg, illetve olvassák el a verset;

- sorolják fel, milyen természeti jelenség van megemlítve a versben;

- tanulmányozzák a verset megfigyelési szempontok szerint;

- értelmezzék a kért szavak szimbolikáját;

- magyarázzák meg, mit jelentenek bizonyos jogok;

- válasszák ki, melyek azok a jogok, amelyek kötelezettségeket is vonnak maguk után

- készítsék el a vers alapján a tanulók jogait bemutató plakátot;

- töltsék ki a keresztrejtvényt;

- társítsák a kiválasztott szavakat a megadott magyarázatokkal.

***Módszerek és eljárások***: beszélgetés, megismerés, megfigyelés, magyarázat, ábrázolás, problematizálás.

***Didaktikai eszközök***: Szitakötő 31. száma, keresztrejtvány,szókártyák

***Szervezési forma***: frontális, csoportmunka

**A tanulási folyamat irányítása**

|  |  |  |
| --- | --- | --- |
| Az óra mozzanata | Tanító tevékenysége | Tanulók tevékenysége |
| Az osztály megszervezése | A szükséges Szitakötő folyóirat előkészítése. | Kiosztják a folyóiratokat |
| 1. Hangulatkeltés | Megérkezett az őszi Szitakötő, a 31. szám, ismerkedjünk meg vele ismét.  Válogassatok a cikkek között, mi az, amit szivesen megbeszélnétek. | Lapozzák a folyóiratot, bizonyos  cikkekről kérdeznek, mi az a jogar? |
| 1. Témabejelentés | A mai órán megismerkedünk Somfai Anna: Jogar című versével. Hallgassátok figyelmesen. | Figyelnek. |
| 1. A tanulási tevékenység irányítása | Olvassátok el figelmesen a verset.  **Gondolat- játék-szótársítás**.  Mijut eszedbe ezekről a szavakról?  Ég  Kék  Zöld  Viz  szó  Olvasási gyakorlatok:felelgető olvasás,  páros olvasás.  **Szövegfeldolgozás:**  Szakaszok száma  Sorok száma szakaszonként  Magyarázó vagy szűkszavú a vers nyelvezete?  Vajon miért?  **Soroljunk fel néhányat az alapvető emberi jogokból**. Segitenek a szavak: él, tanul,eszik,pihen, játszik, hallgat  Mire gondolhatott a költőnő:  Jogom van az éghez  Jogom van a léghez  Jogom van a zöldhöz  A vers sorainak magyarázata  **Igen –nem játék**  Mire van szüksége egy gyereknek:  Taps-igen  Összetett kéz-nem. | Megállapítják.  felhő  viz  fű  folyó  vélemény  8  2  Szűkszavú  Hogy jobban érthető legyen.  Felsorolják.  Szabadsághoz való jog  Levegő-élet  Fű, természet, játék  Kiválasszák a helyes választ. |
| 1. Rögzítés | Töltsük ki a keresztrejtvény sorait!  Mit jelent ez a szó?  Bizonyos jogok kötelességeket is jelentenek, pl.jogunk van tanulni, de ez a tanuló kötelessége is, nem csak joga. | Egy-egy szóban felelnek a feltett kérdésekre. A megfejtés**: Kötelesség**  Vannak dolgok, amiket meg kell tennünk. |
| 1. Értékelés | Közös plakátkészités. | Ráirják a lapra észrevételeiket, kedvenc verssorukat, véleményüket. |

